cyanic-selkie/wikianc huggingface dataset:
Δωμάτιο στη Ρώμη
Κριτικές
Οι κριτικές ανασκόπησης στην ιστοσελίδα Rotten Tomatoes, δίνουν βαθμολογία θετικής έγκρισης σε ποσοστό 50%, με βάση 12 κριτικές και μέση βαθμολογία 6/10.
Εξωτερικοί σύνδεσμοι
Κατηγορία:Ταινίες του 2010 Κατηγορία:Ισπανικές ταινίες Κατηγορία:Ισπανικές ερωτικές ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Χούλιο Μέντεμ Κατηγορία:Ταινίες γυρισμένες στη Μαδρίτη Κατηγορία:Ταινίες γυρισμένες στην Ρώμη Κατηγορία:Ισπανικές ταινίες συσχετιζόμενες με ΛΟΑΤ
Διονύσιος Κορκολής
Πρώτα χρόνια
Γεννήθηκε στον Πύργο Ηλείας και ήταν γιος του Παναγιώτη Κορκολή. Σπούδασε φαρμακευτική και ιατρική στο Πανεπιστήμιο Αθηνών.
Γιατρός
Άσκησε το επάγγελμα του παθολόγου στον Πύργο για αρκετά χρόνια. Επί πολλά έτη προσέφερε αφιλοκερδώς τη βοήθειά του. Από το 1937 ως το 1946 υπηρέτησε ως νομίατρος.
Δήμαρχος Λετρίνων
Το 1929 έθεσε υποψηφιότητα για τον δημαρχιακό θώκο, τον οποίο και κέρδισε παρά το νεαρό της ηλικίας του. Επανεξελέγη το 1934, καθώς και άλλη μια φορά μετά την περίοδο της Κατοχής.
Βουλευτής
Στις εκλογές του 1935, με την υποστήριξη του Λαϊκού Κόμματος, εξελέγη βουλευτής Ηλείας ενώ επανεξελέγη πάλι, με το ίδιο κόμμα, σε αυτές του 1946 και του 1950.
Θάνατος
Απεβίωσε στην Αθήνα στις 4 Σεπτεμβρίου 1974 και κηδεύτηκε στον Πύργο. Εγγονός του είναι ο Στέφανος Κορκολής. Η προτομή του βρίσκεται δίπλα από άλλες τρεις προτομές στο Πάρκο ΣΠΚ στο κέντρο του Πύργου.
Παραπομπές
Κατηγορία:Έλληνες ιατροί του 20ού αιώνα Κατηγορία:Δήμαρχοι Πύργου Ηλείας Κατηγορία:Βουλευτές Ηλείας Κατηγορία:Βουλευτές εκλεγμένοι με το Λαϊκό Κόμμα Κατηγορία:Έλληνες παθολόγοι
Γκρόσαχε
Ο Γκρόσαχε (Großache) είναι ποταμός μήκους 79 χλμ., στα ανατολικά του αυστριακού ομόσπονδου κρατιδίου του Τυρόλου και της βαυαρικής περιοχής Χίμγκαου.
Ονομασίες και γεωγραφικά στοιχεία
Ο ποταμός είναι γνωστός με τέσσερα διαφορετικά ονόματα και το καθένα αναφέρεται σε διαφορετικό τμήμα της πορείας του. Πάνω από το Κίτσμπυχελ ονομάζεται Γιόχμπεργκερ Άχε (Jochberger Ache), από το Κίτσμπυλ έως το Σανκτ-Γιόχαν ονομάζεται Κίτσμπυλερ Άχε (Kitzbüheler Ache), στο μέσο της πορείας του ονομάζεται Γκρόσαχε και το κάτω τμήμα του στη Γερμανία ονομάζεται Τιρόλερ Άχεν (Tiroler Achen). Πηγάζει κοντά στο ορεινό πέρασμα Τουρν σε υψόμετρο 1.270 μέτρων, στο κρατίδιο του Σάλτσμπουργκ, φτάνει στο σύνορο του κρατιδίου Τυρόλου έχοντας διανύσει μόνο 400 μέτρα και στα γερμανικά σύνορα έχοντας διανύσει 55 χλμ. Έπειτα διανύει άλλα 24 χλμ. και εκβάλλει στη λίμνη Χίμζεε.
Πορεία
Η κανονική πηγή του ποταμού βρίσκεται σε υψόμετρο 1.270 μέτρων, στο πέρασμα Τουρν. Οι κοιλάδες του ποταμού περιβάλλονται από τις Άλπεις Κίτσμπυλ. Ο ποταμός σχηματίζει το ανατολικό σύνορο του Κάιζεργκεμπίργκε. Λίγο μετά το Σανκτ-Γιόχαν, μέσα στην κοιλάδα Λόυκενταλ, βρίσκονται τα χωριά Κίρχντορφ και Έρπφεντορφ. Ανάμεσα στο Καίσσεν και στη βαυαρική κοιλάδα ο ποταμός διαπερνά τις Άλπεις Χίμγκαου διαρρέοντας ένα στενό φαράγγι, το Έντενλοχ. Κοντά στο Γκρασάου ο Τιρόλερ Άχεν φτάνει τους πρόποδες των Άλπεων (Άλπενφόρλαντ).
Ο ποταμός τελικά εκβάλλει στη λίμνη Χίμζεε και μέσω του ποταμού Αλτς καταλήγει στον Ινν, αποτελώντας έτσι το δεξιό ποτάμιο σύστημα του Ινν. Οι κύριοι παραπόταμοί του είναι οι Κίτσμπυλερ, Φίμπερμπρουννερ και Ράιτερ Άχε.
Έργα και συντήρηση
Η αυξανόμενη κατοίκηση στις κοιλάδες Λόυκεν και Άχεν, τις κάτω κοιλάδες του ποταμού, από το 1960 επέφεραν στον Γκρόσαχε τεράστια μόλυνση κυρίως λόγω των απόβλητων των υπονόμων που κατέληγαν εκεί. Το 1970 η ποιότητα του νερού χαρακτηρίστηκε "πολύ κακή και επικίνδυνη". Μόνο όταν οι εγκαταστάσεις κατά μήκος του ποταμού εφοδιάστηκαν με καλύτερα συστήματα υπονόμων και δημιουργήθηκαν υποδομές για βιολογικό καθαρισμό στις περιοχές αυτές μπόρεσε να μειωθεί σημαντικά η μόλυνση στον ποταμό.
Εξωτερικοί σύνδεσμοι
Κατηγορία:Ποταμοί της Αυστρίας Κατηγορία:Ποταμοί της Βαυαρίας Κατηγορία:Ποταμοί της Γερμανίας
Κοινότητα Ορθουνίου
Η Κοινότητα Ορθουνίου είναι κοινότητα του Δήμου Πλατανιά στην Περιφερειακή Ενότητα Χανίων της Κρήτης, η οποία προήλθε με την απόσπαση του οικισμού Ορθούνι από την κοινότητα Καρρών Κυδωνίας και τον ορισμό του ως έδρα της το 1930 με το ΦΕΚ 94Α - 31/03/1930. Εκτός από την έδρα της, περιλαμβάνει και τον οικισμό Λαγγός. Η απογραφή του 2011 αναφέρει:
Συνολικά η κοινότητα έχει 94 κατοίκους και εκπροσωπείται από τον πρόεδρο κ. Βασίλειο Μακρυνάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Πλατανιά
Κυκλοσπορίνη
Η κυκλοσπορίνη είναι αναστολέας καλσινευρίνης, που χρησιμοποιείται ως ανοσοκατασταλτικό φάρμακο. Είναι ένα φυσικό προϊόν. Λαμβάνεται από το στόμα ή με ένεση σε φλέβα για ρευματοειδή αρθρίτιδα, ψωρίαση, νόσο του Crohn, νεφρωσικό σύνδρομο και σε μεταμοσχεύσεις οργάνων για την πρόληψη της απόρριψης. Χρησιμοποιείται επίσης ως οφθαλμικές σταγόνες για κερατοεπιπεφυκίτιδα (ξηροφθαλμία).
Συχνές ανεπιθύμητες ενέργειες περιλαμβάνουν υψηλή αρτηριακή πίεση, πονοκέφαλο, νεφρικά προβλήματα, αυξημένη ανάπτυξη των μαλλιών και έμετο. Άλλες σοβαρές παρενέργειες περιλαμβάνουν αυξημένο κίνδυνο λοίμωξης, ηπατικά προβλήματα και αυξημένο κίνδυνο εμφάνισης λεμφώματος. Τα επίπεδα του φαρμάκου στο αίμα πρέπει να ελέγχονται για να μειωθεί ο κίνδυνος παρενεργειών. Η χρήση κατά τη διάρκεια της εγκυμοσύνης μπορεί να οδηγήσει σε πρόωρο τοκετό. Ωστόσο, η κυκλοσπορίνη δεν φαίνεται να προκαλεί γενετικές ανωμαλίες.
Η κυκλοσπορίνη πιστεύεται ότι δρα μειώνοντας τη λειτουργία των λεμφοκυττάρων. Αυτό το επιτυγχάνει σχηματίζοντας ένα σύμπλοκο με κυκλοφιλίνη για τον αποκλεισμό της δραστικότητας φωσφατάσης της καλσινευρίνης, η οποία με τη σειρά της μειώνει την παραγωγή φλεγμονωδών κυτταροκινών από τα Τ-λεμφοκύτταρα.
Η κυκλοσπορίνη απομονώθηκε το 1971 από τον μύκητα Tolypocladium inflatum και τέθηκε σε ιατρική χρήση το 1983. Συμπεριλαμβάνεται στον κατάλογο βασικών φαρμάκων του Παγκόσμιου Οργανισμού Υγείας, τα ασφαλέστερα και πιο αποτελεσματικά φάρμακα που χρειάζονται σε ένα σύστημα υγείας. Το 2017, ήταν το 248ο πιο συχνά συνταγογραφούμενο φάρμακο στις Ηνωμένες Πολιτείες, με περισσότερες από ένα εκατομμύριο συνταγές εκείνο το έτος.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Αντινεοπλασματικά και ανοσορρυθμιστικά φάρμακα Κατηγορία:Πεπτίδια Κατηγορία:Οργανικές ετεροκυκλικές ενώσεις
Γιόχαν Χιερόνυμους Σρέτερ
225px|thumb|Χάρτες της Σελήνης από το έργο Selenetopographische Fragmente Ο Γιόχαν Χιερόνυμους Σρέτερ (Johann Hieronymus Schröter, 30 Αυγούστου 1745 – 29 Αυγούστου 1816) ήταν Γερμανός αστρονόμος.
Ο Σρέτερ γεννήθηκε στην Ερφούρτη και σπούδασε νομικά στο Πανεπιστήμιο του Γκέτινγκεν από το 1762 μέχρι το 1767. Στη συνέχεια άρχισε μία δεκαετή καριέρα νομικού.
Το 1777 διορίσθηκε υπουργός του Γεωργίου Γ΄ στο Αννόβερο, όπου γνώρισε δύο από τους αδελφούς του Ουίλιαμ Χέρσελ. Το 1779 απέκτησε ένα αχρωματικό διοπτρικό τηλεσκόπιο μήκους 91 εκατοστών με αντικειμενικό φακό διαμέτρου 5 εκατοστών για να παρατηρεί τον `Ηλιο, τη Σελήνη και την Αφροδίτη. Η ανακάλυψη του πλανήτη Ουρανού από τον Χέρσελ το 1781 παρακίνησε τον Σρέτερ να ασχοληθεί σοβαρά με την αστρονομία, οπότε παραιτήθηκε από τη θέση του και έγινε τοπικός κυβερνήτης στη μικρή πόλη Λίλιενταλ στην Κάτω Σαξονία.
Το 1784 πλήρωσε 31 τάλαρα (περίπου 600 σημερινά ευρώ) για να αγοράσει ένα διοπτρικό τηλεσκόπιο του Χέρσελ με εστιακή απόσταση 122 εκατοστά και διάμετρο 12. Γρήγορα κέρδισε καλό όνομα από τις παρατηρησιακές αναφορές του σε περιοδικά, αλλά δεν ήταν ικανοποιημένος και το 1786 πλήρωσε 600 τάλαρα για ένα κατοπτρικό τηλεσκόπιο με εστιακή απόσταση 214 εκατοστά και διάμετρο 16,5, εξοπλισμένο με προσοφθάλμιο φακό που επέτρεπαν μεγεθύνσεις μέχρι 1200 φορές. Παρατήρησε τότε συστηματικά τους πλανήτες Αφροδίτη, `Αρη, Δία και Κρόνο.
Ο Σρέτερ πραγματοποίησε εκτεταμένη σχεδίαση των χαρακτηριστικών στην αρειανή επιφάνεια, αλλά παραδόξως ήταν πεπεισμένος ότι αυτά που έβλεπε ήσαν απλώς σχηματισμοί νεφών και όχι γεωγραφικά χαρακτηριστικά. Το 1791 δημοσίευσε μία σημαντική πρώιμη μελέτη της τοπογραφίας της Σελήνης υπό τον τίτλο Selenotopographische Fragmente zur genauern Kenntniss der Mondfläche. Η κλίμακα της σεληνιακής οπτικής λευκαύγειας που ανέπτυξε για το έργο αυτό διαδόθηκε αργότερα από τον Βρετανό σεληνογράφο Thomas Gwyn Elger και τώρα φέρει το δικό του όνομα. Το 1793 ο Σρέτερ υπήρξε ο πρώτος που σημείωσε την ανωμαλία στην παρατηρούμενη φάση της Αφροδίτης, γνωστή σήμερα ως φαινόμενο Σρέτερ, που συνίσταται στο ότι η φάση εμφανίζεται πιο κοίλη από όσο προβλέπει η γεωμετρία.
Οι δύο βοηθοί του αστρονόμοι, ο Καρλ Λούντβιχ Χάρντινγκ (1796–1804) και ο Φρίντριχ Βίλχελμ Μπέσελ (1806–1810), έγιναν διάσημοι.
Το 1813 ο Σρέτερ υπέφερε από τις αναστατώσεις των Ναπολεόντειων Πολέμων: το έργο του και το αστεροσκοπείο του καταστράφηκαν από τους Γάλλους του Βαντάμ και δεν συνήλθε ποτέ από την καταστροφή αυτή.
Τα σχέδια του `Αρη από τον Σρέτερ ανακαλύφθηκαν το 1873 από τον Βέλγο αστρονόμο Φρανσουά Τερμπύ (François J. Terby) και εκδόθηκαν μόλις το 1881 (από τον Ε.Γ. βαν ντε Σαντ Μπακχούισεν).
Εξωτερικοί σύνδεσμοι
Κατηγορία:Γερμανοί αστρονόμοι Κατηγορία:Σεληνογράφοι Κατηγορία:Αστρονόμοι του 18ου αιώνα Κατηγορία:Αστρονόμοι του 19ου αιώνα
Πέτρινες Ψυχές
Οι Πέτρινες Ψυχές είναι ελληνικό ροκ συγκρότημα που σχηματίστηκε το 1997 στην Αθήνα.
Ιστορία
Ο Γιάννης Λαδής (μπάσο), Ο Σπύρος Καραγιάννης (κιθάρα) και ο Μάνος Αναγνωστάκης (φωνή και πλήκτρα) ήταν μέλη της Χορωδίας νέων του Δήμου Κηφισιάς το 1997. Μετά την επιστροφή τους από το παγκόσμιο διαγωνιστικό φεστιβάλ χορωδιών που έλαβε χώρα στο Σπιτάλ της Αυστρίας (10η θέση) τον Ιούλιο του ίδιου έτους, η κοινή αγάπη τους για τη μουσική τους οδήγησε στη δημιουργία του συγκροτήματος. Κάτι που ελάχιστοι γνωρίζουν, είναι πως η αρχική του μορφή δεν ανήκε στο ηλεκτρονικό σοφτ-ροκ είδος που τους γνωρίσαμε, αλλά στη χιπ-χοπ.
Δεν άργησαν να καταλάβουν πως αυτό το είδος της μουσικής δεν τους ταίριαζε και τόσο.
Αφού αποφάσισαν πως οι ψυχές τους ήταν δοσμένες στη ροκ μουσική, τον Μάρτιο του 1998 έφεραν στο σύνολο τον Σταύρο Καρτάκη (κιθάρα) και τον Παναγιώτη Στουραΐτη (τύμπανα). Στην ομάδα πρόσθεσαν και τον Γιώργο Λεμπέση (πλήκτρα), τον Σεπτέμβρη της ίδιας χρονιάς που ήταν το 6ο και τελευταίο μέλος του συγκροτήματος.
Δεν άργησαν να γράψουν, να ηχογραφήσουν και να κυκλοφορήσουν σε περιορισμένο αριθμό αντιτύπων ένα single που περιείχε 4 τραγούδια με σκοπό την προώθησή του σε ραδιοφωνικούς σταθμούς της Αθήνας. Τον Ιανουάριο του 1999, έχοντας πάει το CD τους στον Atlantis FM, τους γίνεται πρόταση να αναλάβουν μια 2ωρη ραδιοφωνική εκπομπή. Ο Μάνος και ο Γιώργος δέχτηκαν αυτή την πρόταση και έτσι ξεκίνησαν την εκπομπή "Πέτρινες Ψυχές" όπου γνώρισε μεγάλη επιτυχία και έκανε το συγκρότημα γνωστό σε πολύ λίγο χρόνο.
Σε λιγότερο από 3 μήνες το συγκρότημα υπογράφει συμβόλαιο με την Alpha Records, και κυκλοφορούν το δίσκο Έτσι Απλά με 10 τραγούδια σε δικούς τους στίχους και μουσική, όπου ξεπέρασαν τις 7.000 πωλήσεις.
Τον Ιούλιο του 1999 πήραν μέρος στη rock συναυλία που διοργάνωσε ο Atlantis FM στην παραλία της Φρεαττύδας δίπλα σε συγκροτήματα όπως οι Panx Romana, Πράσσειν άλογα, Τσοπάνα Rave κ.α.
Παραπομπές
Κατηγορία:Ελληνικά rock συγκροτήματα
Περιοχή Μισούνγκουι
Συνορεύει στα βόρεια από τις Περιοχές Νυαμαγκάνα (Nyamagana District) και Μάγκου (Magu District), στα ανατολικά με την Κουίμπα (Kwimba District), στα νότια με την Αγροτική Περιοχή Σινυάνγκα (Shinyanga Rural District) και δυτικά με την Περιοχή Νυανγκ'χουάλε (Nyang'hwale District) και τη Λίμνη Βικτώρια (Lake Victoria).
Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Μισούνγκουι (Misungwi District) ήταν 351.607 άτομα, από τα οποία τα 30.728 να κατοικούν στην αστική περιοχή Μισούνγκουι (Misungwi).
Διοικητικές υποδιαιρέσεις
Κατά το 2012, η Περιοχή Μισούνγκουι (Misungwi District), διαιρείτο διοικητικά σε τέσσερις Τομείς και σε είκοσι-επτά Τμήματα (παρατίθεται παρακάτω σε παρένθεση, ο πληθυσμός των Τμημάτων, κατά την απογραφή του 2012):
Τομείς
• 4
Τμήματα
• 4
Μεταφορές
Ο ασφαλτοστρωμένος δρόμος T8 από την Σινυάνγκα (Shinyanga) προς Μουάνζα (Mwanza), διασχίζει μέσα από την Περιοχή Μισούνγκι (Misungwi District) με κατεύθυνση από νότο προς βορρά.
Η Κεντρική Γραμμή σιδηροδρόμου από την Ταμπόρα (Tabora) προς Μουάνζα (Mwanza) διασχίζει μέσα από την περιοχή με κατεύθυνση από ανατολάς προς δυσμάς και υπάρχει ένας σιδηροδρομικός σταθμός στα σύνορα της περιοχής στο χωριό Φέλλα (Fella).
Σημειώσεις
<references responsive="0" group="Σημ." /> <references group="Παρ. Σημ." />
Παραπομπές
Κατηγορία:Επαρχίες της Περιφέρειας Μουάνζα Κατηγορία:Επαρχίες της Τανζανίας
Αέροπος Β΄ της Μακεδονίας
Ο Αέροπος Β΄ ήταν βασιλιάς της Μακεδονίας και κηδεμόνας του Ορέστη, γιου του Αρχέλαου Α΄, και βασίλεψε σχεδόν για έξι έτη ξεκινώντας από το 395 π.Χ.. Στα τέσσερα πρώτα χρόνια συμβασίλεψε με τον Ορέστη, και τα υπόλοιπα δύο μόνος του, δολοφονώντας τον Ορέστη το 395 π.Χ.. Ο διάδοχος του ήταν ο γιος του Παυσανίας.
Παραπομπές
Κατηγορία:Μακεδόνες μονάρχες Κατηγορία:Δυναστεία των Αργεαδών
Αλγκόλ
thumb|right|250px|Η θέση του β Per στον αστερισμό του Περσέα
Ο Αλγκόλ (Algol) είναι λαμπρός αστέρας στον αστερισμό του Περσέα, και συγκεκριμένα ο βήτα (β) Περσέως (Beta Persei, β Per). Είναι ένα από τα καλύτερα γνωστά εκλειπτικά διπλά άστρα, το πρώτο τέτοιο άστρο που ανακαλύφθηκε, και επίσης ένα από τα πρώτα μεταβλητά άστρα που βρέθηκαν, γενικά. Το φαινόμενο μέγεθος του Αλγκόλ αλλάζει συχνά μεταξύ 2,3 και 3,5 σε μια περίοδο 2 ημερών, 20 ωρών και 49 λεπτών.
Ως σύστημα αστέρων
Ως ένα εκλειπτικό διπλό άστρο, είναι στην πραγματικότητα 2 άστρα σε κοντινή τροχιά το ένα γύρω από το άλλο. Επειδή το επίπεδο τροχιάς συμπτωματικά ταιριάζει με τη γήινη γραμμή παρατήρησης, το αμυδρότερο άστρο (Algol B) περνάει μπροστά από το λαμπρότερο άστρο (Algol A) μια φορά ανά τροχιά, και το ποσό του φωτός που φθάνει στη Γη μειώνεται προσωρινά. Ακριβέστερα, όμως, ο Αλγκόλ τυχαίνει να είναι ένα τριπλό αστρικό σύστημα: το εκλειπτικό διπλό ζεύγος χωρίζεται από απόσταση μόνο 0.062 AU, ενώ το τρίτο άστρο (Algol C) βρίσκεται σε μέση απόσταση 2,69 AU από το ζεύγος και η κοινή περίοδος περιστροφής είναι 681 ημέρες (1,86 χρόνια). Η συνολική μάζα του συστήματος είναι περίπου 5,8 ηλιακές μάζες, και η αναλογία μάζας των A, B και C είναι περίπου 4.5 : 1 : 2.
Μεταβλητότητα και παράδοξο
Η μεταβλητότητα του Αλγκόλ καταγράφηκε για πρώτη φορά το 1670 από τον Τζεμινιάνο Μοντανάρι, αλλά είναι πιθανό αυτή η ιδιότητα να είχε γίνε αντιληπτή πολύ πριν· το όνομα Αλγκόλ (Algol) σημαίνει "δαιμονικό άστρο", (από το Αραβικό الغول al-ghūl, "ο δαίμονας (γκάουλ)" ) που δόθηκε πιθανώς λόγω της περίεργης συμπεριφοράς του. Στον αστερισμό του Περσέα, αναπαριστά το μάτι της Γοργόνας Μέδουσας.
Μελέτες του Αλγκόλ οδήγησαν στο Παράδοξο του Αλγκόλ στην θεωρία της εξέλιξης των άστρων: αν και τα μέρη ενός διπλού άστρου σχηματίζονται την ίδια εποχή, και τα άστρα με περισσότερη μάζα εξελίσσονται πολύ πιο γρήγορα από τα πιο μικρά, παρατηρήθηκε ότι ο συνιστών πιο μαζικός Algol A βρίσκεται ακόμα στην Κύρια Ακολουθία, ενώ ο λιγότερο μαζικός Alfol B είναι ένας υπογίγαντας σε ένα προχωρημένο στάδιο εξέλιξης. Το παράδοξο μπορεί να λυθεί με μεταφορά μάζας: όταν το πιο μαζικό άστρο έγινε υπογίγαντας, γέμισε τον δίσκο επικάθισής του (λοβός Roche), και το μεγαλύτερο μέρος της μάζας μεταφέρθηκε στο άλλο άστρο, που βρίσκεται ακόμα στην Κύρια Ακολουθία. Σε ορισμένα διπλά άστρα όμοια με τον Αλγκόλ, πραγματικά μια ροή αερίου είναι ορατή.
Απόσταση και βαρυτικές επιδράσεις
Ο Αλγκόλ απέχει 92,8 έτη φωτός από τη Γη· ωστόσο, περίπου 7,3 εκατομμύρια χρόνια πριν πέρασε σε απόσταση 9,8 ετών φωτός και το φαινόμενο μέγεθος του ήταν προσεγγιστικά -2,5, σημαντικά λαμπρότερος από ο Σείριος είναι σήμερα. Επειδή η συνολική μάζα του συστήματος είναι 5,8 ηλιακές μάζες, και παρόλο την σχετικά μεγάλη απόσταση στην κοντινότερη προσέγγιση, αυτό μπορεί να ήταν αρκετό για να αναταράξει ελαφρώς το νέφος Όορτ του ηλιακού συστήματος και να αυξήσει τον αριθμό των κομητών που μπαίνουν στο εσωτερικό ηλιακό σύστημα. Ωστόσο, η πραγματική αύξηση στο ρυθμό δημιουργίας κρατήρων πιστεύεται ότι ήταν εξαιρετικά μικρή.
Εξωτερικοί σύνδεσμοι
Κατηγορία:Αστέρες κύριας ακολουθίας τύπου B Κατηγορία:Υπογίγαντες αστέρες τύπου K Κατηγορία:Περσεύς (αστερισμός) Κατηγορία:Μεταβλητοί αστέρες Κατηγορία:Αντικείμενα Bayer Κατηγορία:Τριπλά αστρικά συστήματα
Οικονομία της Κροατίας
Η Οικονομία της Κροατίας είναι μια οικονομία η οποία βασίζεται στις υπηρεσίες του τριτογενή τομέα παραγωγής, που αντιπροσωπεύουν το 70% του συνολικού ακαθάριστου εγχώριου προϊόντος (ΑΕΠ). Μετά την κατάρρευση του σοσιαλισμού, η Κροατία πέρασε από τη διαδικασία μετάβασης στην ελεύθερη αγορά, κατά τη δεκαετία του 1990, όμως η οικονομία της υπέφερε σημαντικά κατά τη διάρκεια των Γιουγκοσλαβικών Πολέμων. Μετά τη λήξη των πολέμων και μέχρι την οικονομική κρίση του 2007-2008, η οικονομία άρχισε να βελτιώνεται σταδιακά, με ποσοστά ανάπτυξης 4-5% ετησίως, διπλασιασμό των εισοδημάτων και δημιουργία πολλών θέσεων απασχόλησης.
Η Κροατία έγινε μέλος του Παγκόσμιου Οργανισμού Εμπορίου το 2000, του ΝΑΤΟ το 2009 και της Ευρωπαϊκής Ένωσης την 1η Ιουλίου 2013. Η κροατική οικονομία, ωστόσο, επηρεάστηκε σοβαρά από την οικονομική κρίση, η οποία, μαζί με την αργή πρόοδο των οικονομικών μεταρρυθμίσεων, οδήγησε σε έξι χρόνια ύφεσης και σε σωρευτική μείωση του ΑΕΠ κατά 12,5%. Η ανάκαμψη έφθασε επισήμως το 2014, όταν η χώρα πέτυχε τρία συνεχή τρίμηνα ανοδικού ρυθμού αύξησης του ΑΕΠ.
Ο βιομηχανικός τομέας, που παρουσιάζει εξαγωγές της τάξης άνω του 1 δισεκατομμυρίου ευρώ ετησίως, κυριαρχείται από τη ναυπηγική βιομηχανία, η οποία αντιπροσωπεύει πάνω από το 10% των εξαγόμενων προϊόντων. Η επεξεργασία τροφίμων και η χημική βιομηχανία αντιπροσωπεύουν σημαντικά τμήματα της βιομηχανικής παραγωγής και των εξαγωγών. Ο βιομηχανικός τομέας αντιπροσωπεύει το 27% της συνολικής οικονομικής παραγωγής της Κροατίας, ενώ η γεωργία αντιπροσωπεύει το 6%.
Ο τουρισμός αποτελεί μια παραδοσιακά αξιοσημείωτη πηγή εισοδήματος, ιδιαίτερα κατά τους καλοκαιρινούς μήνες, αλλά και κατά τα τελευταία έτη, κατά τους χειμερινούς μήνες, εξαιτίας της αύξησης της δημοτικότητας των χειμερινών αθλημάτων. Με πάνω από 14 εκατομμύρια τουρίστες κάθε χρόνο, ο τουρισμός παράγει έσοδα άνω των 8 δισεκατομμυρίων ευρώ. Η Κροατία κατατάσσεται μεταξύ των είκοσι πιο δημοφιλών τουριστικών προορισμών στον κόσμο. Το 2005 ψηφίστηκε ως ο καλύτερος τουριστικός προορισμός στον κόσμο, σύμφωνα με την εταιρεία Lonely Planet.
Το εμπόριο διαδραματίζει σημαντικό ρόλο στην κροατική οικονομική παραγωγή. Το 2007, οι εξαγωγές της Κροατίας αποτιμήθηκαν σε 12,84 δισεκατομμύρια δολάρια (24,7 συμπεριλαμβανομένων των εξαγωγών υπηρεσιών). Το νόμισμα της Κροατίας είναι το κούνα, το οποίο τέθηκε σε εφαρμογή το 1994 και παραμένει έκτοτε σε σταθερή χρήση.
Πριν το 1990
Κατά τη διάρκεια του 19ου αιώνα, το Βασίλειο της Κροατίας είχε υψηλό ποσοστό εργατικού δυναμικού που απασχολούνταν στη γεωργία. Πολλοί βιομηχανικοί κλάδοι που αναπτύχθηκαν σε αυτό το διάστημα, όπως είναι η δασοκομία και η βιομηχανία ξυλείας. Η πιο κερδοφόρα ήταν η κατασκευή πετρωμάτων, η έκρηξη της οποίας ξεκίνησε τη δεκαετία του 1820 με την εκκαθάριση των δασών βελανιδιάς γύρω από το Κάρλοβακ και το Σίσακ και ξανά το 1850 κατά μήκος των ποταμών Σάβα και Ντράβα. Η ναυπηγική στην Κροατία έπαιξε τεράστιο ρόλο στην αυστριακή αυτοκρατορία της δεκαετίας του 1850, ειδικά με την κατασκευή των ιστιοφόρων μεγάλων αποστάσεων. Ο Σισάκ και ο Βούκοβαρ ήταν τα κέντρα της ναυπήγησης ποταμόπλοιων. Η Σλαβονία ήταν επίσης ως επί το πλείστον γεωργική γη και ήταν γνωστή για την παραγωγή μεταξιού. Η γεωργία και η εκτροφή βοοειδών ήταν τα πιο επικερδή επαγγέλματα των κατοίκων, καθώς παρήγαγαν καλαμπόκι όλων των ειδών, κάνναβη, λινάρι, καπνό και μεγάλες ποσότητες γλυκόριζας.
Τα πρώτα βήματα προς την εκβιομηχάνιση άρχισαν τη δεκαετία του 1830 και τις επόμενες δεκαετίες πραγματοποιήθηκε η κατασκευή μεγάλων βιομηχανικών επιχειρήσεων. Κατά το 2ο ήμιση του 19ου αιώνα και στις αρχές του 20ου αιώνα σημειώθηκε μια άνοδος της βιομηχανίας στην Κροατία, η οποία ενισχύθηκε από την κατασκευή σιδηροδρόμων και την παραγωγή ηλεκτρικής ενέργειας. Ωστόσο, η βιομηχανική παραγωγή ήταν ακόμη χαμηλότερη από τη γεωργική παραγωγή. Οι περιφερειακές διαφορές ήταν υψηλές. Η εκβιομηχάνιση ήταν ταχύτερη στην εσωτερική Κροατία από ό, τι σε άλλες περιοχές, ενώ η Δαλματία παρέμεινε μία από τις φτωχότερες επαρχίες της Αυστρίας-Ουγγαρίας. Ο αργός ρυθμός εκσυγχρονισμού και ο αγροτικός υπερπληθυσμός προκάλεσαν εκτεταμένη μετανάστευση, ιδίως από τη Δαλματία. Σύμφωνα με εκτιμήσεις, περίπου 400.000 Κροάτες μετανάστευσαν από την Αυστρία-Ουγγαρία μεταξύ 1880 και 1914. Το 1910 το 8,5% του πληθυσμού της Κροατίας-Σλαβονίας ζούσε σε αστικούς οικισμούς.
Το 1941 ιδρύθηκε το ανεξάρτητο κράτος της Κροατίας, ένα κράτος μαριονέτα του Β' Παγκοσμίου Πολέμου, της Γερμανίας και της Ιταλίας, σε τμήματα της κατεχόμενης Γιουγκοσλαβίας. Το οικονομικό σύστημα της χώρας βασίστηκε στην έννοια του «κροατικού σοσιαλισμού». Το κύριο χαρακτηριστικό του νέου συστήματος ήταν η ιδέα μιας προγραμματισμένης οικονομίας με υψηλά επίπεδα κρατικής συμμετοχής στην οικονομική ζωή. Η εκπλήρωση των βασικών οικονομικών συμφερόντων διασφαλίστηκε κυρίως με μέτρα καταστολής. Όλες οι μεγάλες εταιρείες τέθηκαν υπό κρατικό έλεγχο και η ιδιοκτησία των μεγάλων επιχειρήσεων του εθνικοποιήθηκε.Η Κροατική Κρατική Τράπεζα ήταν η κεντρική τράπεζα, υπεύθυνη για την έκδοση νομίσματος. Καθώς ο πόλεμος εξελίχθηκε, η κυβέρνηση συνέχισε να εκτυπώνει περισσότερα χρήματα και το ποσό που κυκλοφορούσε αυξάνονταν ραγδαία, με αποτέλεσμα να υπάρχουν υψηλοί ρυθμοί πληθωρισμού.
Μετά τον Δεύτερο Παγκόσμιο Πόλεμο, το νέο Κομμουνιστικό Κόμμα της Γιουγκοσλαβίας κατέφυγε σε μια οικονομία διοίκησης στο σοβιετικό μοντέλο της ταχείας βιομηχανικής ανάπτυξης. Μέχρι το 1948 σχεδόν όλα τα εγχώρια και ξένα κεφάλαια είχαν εθνικοποιηθεί. Το σχέδιο εκβιομηχάνισης βασίστηκε σε υψηλή φορολογία, σταθερές τιμές, αποζημιώσεις πολέμου, σοβιετικές πιστώσεις και εξαγωγή τροφίμων και πρώτων υλών. Η καταναγκαστική κολεκτιβοποίηση της γεωργίας ξεκίνησε το 1949. Εκείνη την εποχή το 94% της γεωργικής γης ήταν ιδιωτική και το 1950 το 96% ήταν υπό τον έλεγχο του κοινωνικού τομέα. Αναμενόταν μια ταχεία βελτίωση της παραγωγής τροφίμων και του βιοτικού επιπέδου, αλλά λόγω κακών αποτελεσμάτων το πρόγραμμα εγκαταλείφθηκε τρία χρόνια αργότερα.
Καθ 'όλη τη δεκαετία του 1950 η Κροατία γνώρισε ταχεία αστικοποίηση. Η αποκέντρωση ήρθε το 1965 και ώθησε την ανάπτυξη πολλών τομέων, συμπεριλαμβανομένης της ευημερούσας τουριστικής βιομηχανίας. Η Σοσιαλιστική Δημοκρατία της Κροατίας ήταν, μετά τη Σλοβενία, η δεύτερη πιο ανεπτυγμένη δημοκρατία στη Γιουγκοσλαβία με κατά κεφαλήν ΑΕΠ κατά 25% υψηλότερο από τον μέσο όρο της Γιουγκοσλαβίας. Η Κροατία και η Σλοβενία ​​αντιπροσώπευαν σχεδόν το ήμισυ του συνολικού ΑΕΠ της Γιουγκοσλαβίας, και αυτό αντικατοπτρίστηκε στο γενικό βιοτικό επίπεδο. Στα μέσα της δεκαετίας του 1960, η Γιουγκοσλαβία άφησε χαλαρούς τους περιορισμούς της μετανάστευσης και ο αριθμός των μεταναστών αυξήθηκε ραγδαία. Το 1971 224.722 εργαζόμενοι από την Κροατία απασχολούνταν στο εξωτερικό, κυρίως στη Δυτική Γερμανία. Τα ξένα εμβάσματα συνεισέφεραν 2 δισεκατομμύρια δολάρια ετησίως στην οικονομία έως το 1990. Τα κέρδη που αποκτήθηκαν μέσω της βιομηχανίας της Κροατίας χρησιμοποιήθηκαν για την ανάπτυξη φτωχών περιοχών σε άλλα μέρη της πρώην Γιουγκοσλαβίας, με αποτέλεσμα η Κροατία να συνεισφέρει πολύ περισσότερο στην ομοσπονδιακή γιουγκοσλαβική οικονομία από ό, τι κέρδισε σε αντάλλαγμα. Αυτό, σε συνδυασμό με προγράμματα λιτότητας και υπερπληθωρισμό στη δεκαετία του 1980, οδήγησε σε δυσαρέσκεια τόσο στην Κροατία όσο και στη Σλοβενία, η οποία τελικά τροφοδότησε πολιτικά κινήματα που απαιτούσαν την ανεξαρτησία της Κροατίας.
Κρασί Νεμέας
Το κρασί Νεμέας (Ονομασίας Προέλευσης Ανωτέρας Ποιότητας) παράγεται στην ευρύτερη περιοχή της Νεμέας, η οποία αποτελεί την μεγαλύτερη αμπελουργική ζώνη της Ελλάδας. Η πιο γνωστή ποικιλία που παράγεται είναι το Αγιωργίτικο που αποτελεί βάση για τη δημιουργία πολλών άλλων κρασιών της περιοχής. Τα πάμπολα οινοποιεία της Νεμέας είναι ανοιχτά και επισκέψιμα σε οποιονδήποτε θέλει να γνωρίσει από κοντά τον τρόπο παρασκευής των κρασιών τους. Επίσης, εδώ και 35 χρόνια δραστηριοποιείται ο Οινοποιητικός Συνεταιρισμός Νεμέας ο οποίος ασχολείται με την διαφύλαξη της ποιότητας του νεμεάτικου κρασιού καθώς και με την προώθηση και διαφήμιση των ντόπιων κρασιών.
Ποικιλίες
Οι ποικιλίες που καλλιεργούνται στη Νεμέα είναι οι εξής:
Ζώνη
Η αμπελουργική ζώνη της Νεμέας δεν καλύπτει μόνο την κωμόπολη της Νεμέας και τα περίχωρα της όπως πιστεύεται αλλά εμπεριέχει και περιοχές της Στυμφαλίας και της Αργολίδας. Τα εξής χωριά ανήκουν στην ζώνη της :
Αναφορές
Κατηγορία:Ελληνικό κρασί Κατηγορία:Νομός Κορινθίας Κατηγορία:Προϊόντα προστατευόμενης ονομασίας προέλευσης Κατηγορία:Ελληνικά Προϊόντα προστατευόμενης ονομασίας προέλευσης
Ίσεν
Το νερό του ποταμού είναι εξαιρετικά μολυσμένο. Οι παραπόταμοι του είναι οι Λάπαχ, Ορνάουμπαχ, Κάγκνμπαχ και Γκόλνταχ.
Ντοκιμαντέρ
Κατηγορία:Ποταμός Ιν Κατηγορία:Ποταμοί της Βαυαρίας Κατηγορία:Ποταμοί της Γερμανίας
Αρχέλαος Β΄ της Μακεδονίας
Ο Αρχέλαος Β΄ ήταν βασιλιάς της Μακεδονίας, διαδέχτηκε τον πατέρα του Αεροπό Β΄ το 395 π.Χ. και βασίλεψε ως το 394 π.Χ.. Πέθανε κατά την διάρκεια κυνηγιού, είτε από ατύχημα είτε από δολοφονία. Ήταν ο αδελφός του Ορέστη της Μακεδονίας. Σύμφωνα με τον ιστορικό Ευσέβιο της Καισαρείας(265 - 340 μ.Χ.), ο Αρχέλαος Β΄ βασίλεψε για τέσσερα έτη. Τον διαδέχθηκε ο Παυσανίας.
Κατηγορία:Μακεδόνες μονάρχες Κατηγορία:Δυναστεία των Αργεαδών
Σπληνιοειδής μυς
Ο σπληνιοειδής μυς βρίσκεται στο πίσω μέρος του λαιμού και αποτελεί το ακανθεγκάρσιο σύστημα. Αποτελείται από τον σπληνιοειδή κεφαλικό μυ και τον σπληνιοειδή αυχενικό μυ. Εκφύεται από τη νωτιαία άκανθα (θ1-θ6 σπονδύλων) και καταφύεται στις εγκάρσιες αποφύσεις των ανώτερων αυχενικών σπονδύλων (Α1-Α3). Με ενέργειά του προκαλείται έκταση και στροφή του λαιμού και του κεφαλιού. Ο μυς νευρώνεται από οπίσθιους κλάδους αυχενικών νεύρων.
Πηγές
Κατηγορία:Μυϊκό σύστημα
Κασουβική γλώσσα
240px|thumb|Περιοχές όπου ομιλείται η κασουβική γλώσσα 240px|thumb|Πινακίδα εισόδου στο πόβιατ Πούτσκι στα πολωνικά και κασουβικά Η Κασουβική γλώσσα (κασουβικά: kaszëbsczi jãzëk, pòmòrsczi jãzëk, kaszëbskò-słowińskô mòwa πολωνικά: język kaszubski) ανήκει στον δυτικό κλάδο των σλαβικών γλωσσών.
Στην απογραφή του 2002, 53.000 άνθρωποι στην Πολωνία δήλωσαν ότι χρησιμοποιούν κυρίως την κασουβική γλώσσα στο σπίτι. Όλοι οι ομιλητές της γλώσσας μιλούν άνετα πολωνικά. Σε μερικά σχολεία της Πολωνίας η γλώσσα διδασκαλίας είναι η κασουβική. Χρησιμοποιείται ως εναλλακτική επίσημη γλώσσα της τοπικής αυτοδιοίκησης σε τμήματα της περιφέρειας της Πομερανίας. Η γλώσσα ομιλείται επίσης και από μετανάστες στον Καναδά.
Με την πτώση του κομμουνισμού στην Πολωνία, η κατάσταση της κασουβικής γλώσσας άλλαξε δραστικά. Θεωρείται όλο και περισσότερο ως μια ξεχωριστή γλώσσα, διδάσκεται σε ορισμένα σχολεία και ακούγεται σε ραδιοφωνικές εκπομπές. Από το 2005 και μετά, η κασουβική προστατεύεται από το Πολωνικό κράτος ως μια επίσημη τοπική γλώσσα. Είναι η μόνη γλώσσα που αναγνωρίστηκε επίσημα στην Πολωνία. Το διάταγμα που πέρασε η Πολωνική κυβέρνηση το 2005 προβλέπει τη χρήση της γλώσσας σε επίσημα κείμενα σε περίπου 10 δήμους, όπου τουλάχιστον το 20% του πληθυσμού την μιλάει.
Εξωτερικοί σύνδεσμοι
Κατηγορία:Σλαβικές γλώσσες
Γεώργιος του Μύνστερμπεργκ-Ελς
Με το όνομα αυτό υπάρχουν τα εξής πρόσωπα:
Παγκόσμιο Πρωτάθλημα Ομάδων ROH
thumb|right|320px|Το Ομαδικό Πρωτάθλημα Ring of Honor. Το Παγκόσμιο Πρωτάθλημα Ομάδων ROH είναι ένας τίτλος επαγγελματικής πάλης, που ανήκει στην εταιρεία Ring of Honor. Ο τίτλος είναι διεκδικήσιμος μόνο σε αγώνες επαγγελματικής πάλης, απο διμερείς ομάδες παλαιστών.
Ιστορία
Η ημερομηνία ίδρυσης του τίτλου είναι στις 21 Σεπτεμβρίου 2002. Αφορά την κατηγορία των ομάδων της επαγγελματικής πάλης, και οι αγώνες έχουν απλούς κανόνες του είδους.
Πηγές
Κατηγορία:Επαγγελματική Πάλη
Αστραίος
Ο Αστραίος, σύμφωνα με την ελληνική μυθολογία, ήταν απόγονος της Γαίας και του Ουρανού (ή γιος της Γαίας και του Ταρτάρου). Πολέμησε τους Ολύμπιους θεούς στην Γιγαντομαχία και σκοτώθηκε. Σύμφωνα με την επικρατέστερη εκδοχή, ήταν γιος του Τιτάνα Κρείου και της Ευρυβίας. Αδέλφια του ήταν ο Πάλλαντας και ο Πέρσης. Παντρεύτηκε την Τιτανίδα Ηώ και μαζί έκαναν πολλά παιδιά. Ανάμεσά τους ήταν: οι τέσσερις άνεμοι (Βορέας, Ζέφυρος, Νότος και Έβρος) και η Αστραία.
Πηγές
Κατηγορία:Μυθολογικά πρόσωπα
Ουάκο-Κούνγκο
Το Ουάκο Κούνγκο (Uaco Cungo, πριν από το 1975 Σάντα Κόμπα, Santa Comba, ή Κέλα, Cela) είναι πόλη με πληθυσμό 90.000 κατοίκους (2014), και κοινότητα που βρίσκεται στον δήμο Κέλα στην επαρχία Κουάνζα Σουλ στην Ανγκόλα. Ο πληθυσμός της κοινότητας είναι 150.593 κάτοικοι (2014). Η πόλη εξυπηρετείται από το αεροδρόμιο του Ουάκο Κούνγκο.
Ιστορία
Στις 6 Αυγούστου 1975, ο εμφύλιος πόλεμος μεταξύ UNITA, FNLA και MPLA ανάγκασε τους κατοίκους της περιοχής να εγκαταλείψουν τα σπίτια τους προκαλώντας συνολική κατάρρευση των υποδομών που διήρκεσε πάνω από 30 χρόνια, ενώ ο ψυχρός πόλεμος συνεχίστηκε. Οι περισσότεροι από τους κατοίκους του Ουάκο Κούνγκο, που τότε ονομαζόταν Σάντα Κόμπα, διασώθηκαν από τον Διεθνή Ερυθρό Σταυρό και μεταφέρθηκαν αεροπορικώς την Πορτογαλία. Το 1994 βομβαρδίστηκε σχολείο της πόλης με αποτέλεσμα τον θάνατο 89 παιδιών.
Παραπομπές
Κατηγορία:Πόλεις της Ανγκόλας
Κοινότητα Μεσκλών
Συνολικά η κοινότητα έχει 353 κατοίκους και εκπροσωπείται από πενταμελές συμβούλιο με επικεφαλής τον πρόεδρο κ. Ευστράτιο Μπριτζολάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Πλατανιά
Χωρίς Οικογένεια (Τηλεοπτική ταινία, 1981)
Παραπομπές
Κατηγορία:Τηλεταινίες
Οι Δεσμευμένοι (πολιτικό κόμμα)
Οι Δεσμευμένοι (γαλλ. Les Engagés) είναι ένα γαλλόφωνο κεντρώο κόμμα του Βελγίου. Το κόμμα προέρχεται από τη διάσπαση του Χριστιανικού Κοινωνικού Κόμματος (PSC-CVP) το 1972, το οποίο και βρισκόταν στην κυβέρνηση για το μεγαλύτερο μέρος της μεταπολεμικής περιόδου. Συνέχισε να ονομάζεται Χριστιανικό Κοινωνικό Κόμμα (γαλλ. Parti Social Chrétien, PSC) μέχρι το 2002, οπότε και μετονομάστηκε σε Δημοκρατικό Ανθρωπιστικό Κέντρο (γαλλ. Centre Démocrate Humaniste, CDH). Έλαβε το σημερινό του όνομα στις 17 Μαρτίου 2022 και σήμερα δεν συμμετέχει σε καμία κυβέρνηση.
Παραπομπές
Κατηγορία:Βελγικά πολιτικά κόμματα Κατηγορία:Χριστιανοδημοκρατικά κόμματα
Beer Drinkers and Hell Raisers
Η "Big Beat" πραγματοποίησε τη συγκεκριμένη κυκλοφορία μετά την επιτυχία του δίσκου "Ace of Spades", ο οποίος έγινε χρυσός και ανέβηκε στο # 4 των βρετανικών τσαρτ, θέλοντας να κρατήσει το ενδιαφέρον του κοινού για το συγκρότημα μετά τη ανοδική εμπορική επιτυχία που είχε παρουσιάσει τα τρία προηγούμενα χρόνια. Το ΕΡ ανέβηκε στο # 43 των τσαρτ, αποτελώντας την πέμπτη Top-50 επιτυχία του συγκροτήματος, μέχρι τότε.
Τραγούδια
1. Beer Drinkers and Hell Raisers (Gibbons, Hill, Beard) - 3:27
2. On Parole (Wallis) - 5:57
3. Instro (Kilmister, Clarke, Taylor) - 2:27
Εκτοξευόμενο σκυρόδεμα
thumb|250px|Εκτοξευτήρας τσιμέντου Ο όρος εκτοξευόμενο σκυρόδεμα (στα αγγλικά Gunite ή shotcrete, ανάλογα με τη τεχνολογία μίξης) είναι ένας συγκεκριμένος τύπος σκυροδέματος που τοποθετείται με "ψεκασμό", αποτελείται από μείγμα τσιμέντου και άμμου ή άλλα αδρανή υλικά και διάφορων προσθέτων και με πεπιεσμένο αέρα το υλικό αυτό ωθείται μέσω ενός σωλήνα. Στο ακροφύσιο προστίθεται μια ελάχιστη δόση νερού ώστε να ενυδατωθεί το υλικό και έτσι ώστε να προωθείται πιο εύκολα. Το εκτοξευόμενο σκυρόδεμα έχει μια πολύ ισχυρή δομική αντοχή των 2000 psi, σχεδόν ίση με το σκυρόδεμα που χρησιμοποιείται για βεράντες και τα πεζοδρόμια. Χρησιμοποιούνται όπου η πρόσβαση είναι δύσκολη ή απαιτούνται διαφορετικά πάχη στρώσεων. Κύριες χρήσεις του είναι η επισκευές κτιρίων και οι κατασκευές σηράγγων.
Η ευρύτατη χρήση του εκτοξευόμενου σκυροδέματος οφείλεται κυρίως στα παρακάτω τέσσερα χαρακτηριστικά του:
Εξωτερικοί σύνδεσμοι
Κατηγορία:Οικοδομικά υλικά
Beer Drinkers and Hell Raisers
Τραγούδια
4. I'm Your Witchdoctor (Mayall) - 2:58
Θέσεις τσαρτ
Beer Drinkers and Hell Raisers (ΕΡ σινγκλ)
Τα μέλη του συγκροτήματος
Το "Beer Drinkers and Hell Raisers" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Motörhead Κατηγορία:Άλμπουμ του 1980
Ποταμός Κατουμπέλα
Ο Κατουμπέλα (Catumbela) είναι ποταμός στην κεντρική Ανγκόλα. Οι εκβολές του ποταμού βρίσκονται στον Ατλαντικό Ωκεανό στην πόλη Κατουμπέλα, μεταξύ Λομπίτο και Μπενγκέλα, και 240 χλμ. από την πηγή του στους λόφους του Κασόκο. Ο Κατουμπέλα τροφοδοτεί με νερό την πόλη Λομπίτο. Η εκβολή του ποταμού αναφέρεται ως εύφορη περιοχή που περιβάλλεται από άγονο έδαφος κατά μήκος της ακτής και μερικά χιλιόμετρα στην ενδοχώρα όπου διακόπτεται από ένα φαράγγι ανάμεσα σε γυμνά βουνά.
Οι κύριοι παραπόταμοι του είναι οι Κουίβα στη δεξιά όχθη και ο Κουμπάλ στην αριστερή όχθη.
Ο Κατουμπέλα ήταν στο επίκεντρο του δουλεμπορίου στον Νέο Κόσμο μέχρι που απαγορεύτηκε το 1836. Στη συνέχεια, η Πορτογαλία έχτισε ένα φρούριο στις εκβολές του ποταμού και μια μικρή κοινότητα μεγάλωσε στην περιοχή. Οι εξαγωγές φοινικέλαιου, καουτσούκ, serviçais (Υπηρέτες με σύμβαση), ρούμι, ζάχαρης και άλλων αγαθών που εμπορεύονται από την ενδοχώρα υποστήριξαν μια μικρή πόλη με αρκετές εκατοντάδες Πορτογάλους αποίκους. Η εταιρεία ζάχαρης Cassaquel, που ιδρύθηκε το 1913, και αργότερα ονομάστηκε Primeiro de Maio λειτουργούσε στις όχθες του ποταμού και έγινε ο μεγαλύτερος παραγωγός ζάχαρης στην Ανγκόλα. Έκλεισε το 1990, αλλά στο απόγειό της απασχολούσε πάνω από 5.000 άτομα που ζούσαν σε δεκάδες πόλεις που κατασκεύασε η εταιρεία.
Δύο φράγματα στον ποταμό Κατουμπέλα παράγουν ηλεκτρική ενέργεια για τις περιοχές Λομπίτο και Μπενγκέλα. Το φράγμα Λομάουμ στην επαρχία Μπενγκέλα χτίστηκε το 1965, καταστράφηκε από την UNITA το 1983 και αργότερα ξαναχτίστηκε με πορτογαλική βοήθεια.
Ο σιδηρόδρομος της Μπενγκέλα κατασκεύασε μια γέφυρα πάνω από τον ποταμό το 1905. Μία νέα γέφυρα μήκους 438 μέτρων πάνω από τον ποταμό στον αυτοκινητόδρομο Λομπίτο προς Μπενγκέλα ολοκληρώθηκε το 2009. μικρογραφία|Παλαιά γέφυρα στον ποταμό
Παραπομπές
Κατηγορία:Ποταμοί της Ανγκόλας
Ύψαλα
Τα Ύψαλα (τουρκικά: İpsala) είναι μια πόλη και περιοχή της επαρχίας της Αδριανούπολης στην ανατολική Θράκη. Είναι η θέση ενός από τους κύριους συνοριακούς σταθμούς ελέγχου μεταξύ Ελλάδας και Τουρκίας. Ο πληθυσμός της πόλης είναι 8.332 (η πόλη) και 30.112 (η περιοχή). Ο επαρχιακός δρόμος D-110 (ευρωπαϊκή διαδρομή) συνδέει το συνοριακό σημείο ελέγχου Υψάλων με την Ραιδεστό στην ακτή της θάλασσας του Μαρμαρά.
Ιστορία
Στη ρωμαϊκή και βυζαντινή εποχή, η πόλη ήταν γνωστή ως Κύψελα, η οποία ανήκε στη ρωμαϊκή Επαρχία Ροδόπης, της οποίας πρωτεύουσα και μητροπολιτική ήταν η Τραϊανούπολη. Από τον 7ο αιώνα και έπειτα, η Επισκοπή της Κυψέλης, αρχικά μια υποταγμένη της Τραϊανούπολης, εμφανίζεται στην Νοτιστική Επισκοπή ως αυτοκέφαλη Αρχιεπισκοπή. Οι επίσκοποί του, Γεωργίος και Θεοφύλακτος ήταν παρόντες αντίστοιχα στο Δεύτερη Οικουμενική Σύνοδο της Κωνσταντινούπολης (553) και στη Δεύτερη Σύνοδο της Νίκαιας (787). Ο Στέφανος ήταν τόσο στη Τέταρτη Σύνοδο της Κωνσταντινούπολης (869) όσο και στο Συμβούλιο της Κωνσταντινούπολης (879). Όχι πλέον μια οικιστική επισκοπή, τα Ύψαλα είναι σήμερα εισηγμένη από την Καθολική Εκκλησία ως κάτοχος τίτλου.
Παραπομπές
Κατηγορία:Ευρωπαϊκές πόλεις της Τουρκίας Κατηγορία:Συνοριακές διελεύσεις Ελλάδας-Τουρκίας
Στο κάμπινγκ
Στο κάμπινγκ είναι ο τίτλος ελληνικής κοινωνικής - κωμικής τηλεοπτικής σειράς της ΕΡΤ που προβλήθηκε στα μέσα του 1989 από την ΕΡΤ1, σε σενάριο Κώστα Γκάτζιου, σκηνοθεσία Ανδρέα Θωμόπουλου και παραγωγή ΕΡΤ. Αποτελούνταν από 13 επεισόδια των 50 λεπτών. Είναι γυρισμένη σε κάμπινγκ της παραλίας του Δρεπάνου Αργολίδας.
Υπόθεση
Το σενάριο της σειράς περιγράφει τις σχέσεις ανάμεσα στους εργαζόμενους και τους πελάτες ενός κάμπινγκ στην Πελοπόννησο. Κεντρικά πρόσωπα είναι ο ιδιοκτήτης Τάκης και ο Μήτσος, που ήρθε απ' το χωριό Αραχναίο για να αναλάβει τη φροντίδα των αλόγων που νοίκιασε ο πατέρας του στον Τάκη για το καλοκαίρι («Σχολή ιππασίας» στο κάμπινγκ). Ο Μήτσος θα ζήσει έναν έρωτα με την Γερμανίδα Σαμάνθα, που θα τελειώσει μαζί με το καλοκαίρι.
Επαναπροβολές
Η σειρά έκανε μεγάλη αίσθηση κατά την αρχική προβολή της και μάλιστα επαναπροβλήθηκε από την ΕΡΤ τα έτη 1993, 1997, 1999, 2009, 2011, 2018 ενώ προβλήθηκε και από το Πρίσμα+ το 2007. Διασώζεται στο Αρχείο της ΕΡΤ, όπως και πολλά από τα σίριαλ της τότε εποχής.
Εξωτερικοί σύνδεσμοι
Κατηγορία:Τηλεοπτικές σειρές ΕΡΤ Κατηγορία:Ελληνικές κωμικές τηλεοπτικές σειρές Κατηγορία:Ελληνικές δραματικές τηλεοπτικές σειρές
Ο Ζήγκφρηντ και ο Λιμουζέν
Με το πρόσχημα της ιστορίας ενός ανθρώπου που έχει χάσει τη μνήμη του, ο συγγραφέας αναφέρεται στις εχθρικές γαλλογερμανικές σχέσεις μετά τον Α΄ Παγκόσμιο Πόλεμο.
Το βιβλίο καθιέρωσε τη φήμη του Ζαν Ζιρωντού ως συγγραφέα. Το 1928, ο συγγραφέας το διασκεύασε στο επιτυχημένο θεατρικό έργο του Ζήγκφρηντ.
Υπόθεση
Το μυθιστόρημα αρχίζει τον Ιανουάριο του 1922. Ο αφηγητής Ζαν, ένας Παριζιάνος συγγραφέας, παραξενεύεται από το ύφος και τη θεματολογία μιας σειράς δημοσιευμάτων που ανακάλυψε στον γερμανικό Τύπο, και υποψιάζεται ότι ο συγγραφέας τους, ένας διάσημος Γερμανός νομικός, ο Ζίγκφριντ φον Κλάιστ, θα μπορούσε να είναι στην πραγματικότητα ο φίλος του συγγραφέας Ζακ Φορεστιέ, που είχε αναφερθεί αγνοούμενος λίγα χρόνια πριν, κατά τη διάρκεια του Πρώτου Παγκοσμίου Πολέμου.
Για να λύσει το μυστήριο, ο αφηγητής ταξιδεύει στο Μόναχο, όπου ελπίζει να αναγνωρίσει τον Φορεστιέ με τη βοήθεια του βαρώνου φον Ζέλτεν, ενός Γερμανού διπλωμάτη που υπηρετεί στο Παρίσι. Το ταξίδι στη Γερμανία τον φέρνει πίσω στις φοιτητικές του αναμνήσεις αλλά ανακαλύπτει μια χώρα διαφορετική από αυτή που γνώριζε καλά πριν από τον πόλεμο, τραυματισμένη από την ήττα, η οποία προσπαθεί να ανασυνταχθεί μεταξύ του σεβασμού για τα ιδανικά της και του μίσους για τη Γαλλία.
Ανακαλύπτει πράγματι ότι ο Ζήγκφρηντ δεν είναι άλλος από τον Ζακ Φορεστιέ: κατά τη διάρκεια του πολέμου, ο Γάλλος στρατιώτης Φορεστιέ τραυματίστηκε βαριά και έχασε τη μνήμη και την ταυτότητά του. Έτσι, συνέχισε τη ζωή του στη Γερμανία με εντελώς διαφορετικό όνομα, έχει γίνει Γερμανός πολίτης, χωρίς να γνωρίζει την προηγούμενη ταυτότητά του. Αλλά το οξύτατο προπολεμικό του ύφος επανεμφανίζεται στη νέα του γλώσσα έκφρασης. Ο Ζαν προσπαθεί, χωρίς αποτέλεσμα, να θυμίσει στον παλιό του φίλο το κοινό τους παρελθόν. Η μνήμη του επανέρχεται κατά τη διάρκεια της συνάντησης με την πρώην ερωμένη του Ζενεβιέβ. Στο τέλος, ο Ζήγκφρηντ επιστρέφει με τον Φορεστιέ στο Λιμουζέν, την πατρίδα τους στη Γαλλία, όπου σκοπεύουν να ξαναρχίσουν την παλιά τους ειρηνική ζωή.
Κάρολος Χριστόφορος του Μύνστερμπεργκ
Βιογραφία
Ήταν το μόνο τέκνο του Ιωάννη δούκα του Μύνστερμπεργκ-Ελς και της πρώτης συζύγου του Χριστίνας-Αικατερίνης του Σίντλοβιτς (1519-1556).
Το 1558 ο Κάρολος-Χριστόφορος ανέλαβε το Μεγάλο Ταξίδι στην Ευρώπη και έμεινε στην Αυλή του Φερδινάνδου Α΄ των Αψβούργων. Έπειτα από τον θάνατο του πατέρα του, ο οποίος είχε κάνει δεύτερο γάμο με τη Μαργαρίτα του Μπράουνσβαϊγκ-Βόλφενμπυτελ (απεβ. 1520), ο Κάρολος-Χριστόφορος κληρονόμησε το 1565 το δουκάτο του Μύνστερμπεργκ. Το δουκάτο του Ελς κληροδοτήθηκε στον εξάδελφό του Κάρολο Β΄ και το δουκάτο του Μπέρνστατ περιήλθε στον αδελφό εκείνου Ερρίκο Γ΄. Όπως ο πατέρας του και οι αδελφοί του, ο Κάρολος-Χριστόφορος υποστήριξε τη Μεταρρύθμιση στην επικράτειά του: το 1567 σταμάτησαν οι καθολικές λειτουργίες στον καθεδρικό των Αγ. Πέτρου & Παύλου στο Μύνστερμπεργκ.
Έντγκαρ Άλλαν Πόε
Ο Έντγκαρ Άλλαν Πόε (απαντάται σπανίως ως Πο ή Πόου) (Edgar Allan Poe, 19 Ιανουαρίου 1809 – 7 Οκτωβρίου 1849) ήταν Αμερικανός ποιητής και πεζογράφος. Υπήρξε ένας από τους κύριους εκπροσώπους του αμερικανικού ρομαντισμού. Το λογοτεχνικό του έργο είχε σημαντική επίδραση στην παγκόσμια λογοτεχνία, αποτελώντας θεμέλιο λίθο για την εξέλιξη σύγχρονων λογοτεχνικών ειδών, όπως η αστυνομική λογοτεχνία ή οι ιστορίες τρόμου και φαντασίας.
Βιογραφία
Ο Έντγκαρ Πόε γεννήθηκε το 1809 στη Βοστώνη και οι γονείς του ήταν ηθοποιοί. Είχε έναν μεγαλύτερο αδελφό, τον Ουίλλιαμ (1807-1831), και μια μικρότερη αδελφή, τη Ρόζαλι (1810-1874). Ο πατέρας του, Ντέηβιντ Πόε, εγκατέλειψε την οικογένεια του τον Ιούλιο του 1811 ενώ πέθανε πέντε μήνες αργότερα, στις 11 Δεκεμβρίου. Η μητέρα του, Ελίζαμπεθ "Ελάιζα" Άρνολντ Χόπκινς, υπέφερε από φυματίωση και πέθανε στις 8 Δεκεμβρίου 1811, ενώ ο Πόε ήταν μόλις δύο ετών. Μετά το θάνατο της μητέρας του, έζησε στο σπίτι του επιτυχημένου εμπόρου καπνού Τζον Άλλαν και της συζύγου του Φράνσες και μεγάλωσε στην πόλη Ρίτσμοντ της Βιρτζίνια. Έλαβε το επίθετό τους και έτσι απέκτησε το όνομα Έντγκαρ Άλλαν Πόε.
Το 1829 εκδόθηκε το δεύτερο ποιητικό βιβλίο του, το Al Aaraaf, ενώ παράλληλα έκανε αίτηση εγγραφής στην στρατιωτική ακαδημία του Ουέστ Πόιντ, με την υποστήριξη του πατριού του. Εκεί θεωρείται πως ήρθε για πρώτη φορά σε επαφή με το έργο άλλων ρομαντικών ποιητών, ενώ σύντομα ανέπτυξε εκ νέου οικονομικά χρέη. Υπήρξε σκόπιμα αμελής ως προς τα καθήκοντά του γεγονός που οδήγησε τελικά στην απόλυσή του. Αμέσως μετά, ο Πόε μετακόμισε στη Βαλτιμόρη, όπου έζησε με τη θεία του Μαρία Κλεμ και την πρώτη του εξαδέλφη Βιρτζίνια Ελάιζα Κλεμ. Προκειμένου να συντηρείται οικονομικά, ξεκίνησε να γράφει πεζά κείμενα υποβάλλοντας συμμετοχή σε λογοτεχνικούς διαγωνισμούς. Το 1833, βραβεύθηκε για το διήγημά του Χειρόγραφο σε ένα μπουκάλι, γεγονός που του εξασφάλισε μία πρώτη αναγνώριση σε ένα περιορισμένο τοπικό λογοτεχνικό κύκλο.
Τον Δεκέμβριο του 1835 άρχισε να εργάζεται ως συντάκτης στην εφημερίδα Southern Literary Messenger («Λογοτεχνικός Αγγελιοφόρος του Νότου»), στο Ρίτσμοντ. Την ίδια περίοδο νυμφεύθηκε τη δεκατριάχρονη εξαδέλφη του Βιρτζίνια, η οποία στο πιστοποιητικό του γάμου τους αναφερόταν ψευδώς πως ήταν είκοσι ενός ετών.
Ντεν (Ζυρά)
Το Ντεν (γαλλικά: Desnes) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Έντγκαρ Άλλαν Πόε
Βιογραφία
Το 1838 εκδόθηκε η Αφήγηση του Άρθουρ Γκόρντον Πυμ (The Narrative of Arthur Gordon Pym) ενώ το καλοκαίρι του επόμενου χρόνου, ο Πόε μετακόμισε στη Φιλαδέλφεια, όπου ξεκίνησε να εργάζεται ως βοηθός συντάκτη στο περιοδικό Burton's Gentleman's Magazine. Δημοσίευσε αρκετά άρθρα, διηγήματα και κριτικές απολαμβάνοντας ολοένα και μεγαλύτερη φήμη. Το ίδιο διάστημα, εκδόθηκε η δίτομη συλλογή έργων του Tales of the Grotesque and Arabesque (Ιστορίες του Γκροτέσκου και του Αραβουργήματος), η οποία αν και δεν αποτέλεσε σημαντική εμπορική επιτυχία, επαινέθηκε από την κριτική και θεωρείται σήμερα ορόσημο στην ιστορία της αμερικανικής λογοτεχνίας. Ο Πόε εγκατέλειψε τη θέση του μετά από περίπου ένα χρόνο και ανέλαβε χρέη βοηθού συντάκτη στο περιοδικό Graham's Magazine.
Ντεν (Ζυρά)
Οι κάτοικοί του είναι γνωστοί ως Ντενουά (γαλλικά: Desnois).
Έντγκαρ Άλλαν Πόε
Βιογραφία
Στις 20 Ιανουαρίου 1842, η σύζυγός του έδειξε για πρώτη φορά δείγματα πως έπασχε από φυματίωση και, υπό το βάρος της ασθένειάς της, ο Πόε κατέφυγε στο ποτό. Εγκατέλειψε εκ νέου την θέση του στο Graham's Magazine και επέστρεψε στη Νέα Υόρκη όπου εργάστηκε για ένα σύντομο χρονικό διάστημα στην εφημερίδα Evening Mirror και ως συντάκτης στην έκδοση του Broadway Journal. Στις 29 Ιανουαρίου 1845 εκδόθηκε το ποίημά του Το Κοράκι (The Raven), ένα από τα πιο γνωστά έργα του, το οποίο του προσέφερε μεγάλη αναγνώριση, γεγονός που τον βοήθησε επίσης να αυξήσει το ισχνό του εισόδημα δίνοντας διαλέξεις. Ανατυπώθηκε σε αρκετές εφημερίδες και περιοδικά, ωστόσο ο ίδιος ο Πόε δεν αποκόμισε οικονομικά οφέλη από το ίδιο το έργο εξαιτίας της έλλειψης νόμων περί πνευματικών δικαιωμάτων.
Ντεν (Ζυρά)
Παραπομπές
Κατηγορία:Κοινότητες του Ζυρά
Έντγκαρ Άλλαν Πόε
Βιογραφία
Τον Ιανουάριο του 1847, η σύζυγός του Βιρτζίνια πέθανε και τον επόμενο χρόνο ο Πόε αρραβωνιάστηκε την ποιήτρια Σάρα Έλεν Ουίτμαν. Ο προγραμματισμένος τους γάμος τελικά δεν πραγματοποιήθηκε, πιθανότατα εξαιτίας των προβλημάτων του Πόε με το ποτό. Σύμφωνα με μία άλλη εκδοχή, η μητέρα της Ουίτμαν είχε σημαντική συμβολή στη διάλυση της σχέσης τους. Με βάση την αλληλογραφία του Πόε εκείνης της περιόδου, γνωρίζουμε ότι επιχείρησε να αυτοκτονήσει με υπερβολική δόση λάβδανου. Αργότερα, ο Πόε επέστρεψε στο Ρίτσμοντ, όπου αρραβωνιάστηκε την Σάρα Ελμίρα Ρόυστερ και μαζί όρισαν ως ημερομηνία του γάμου τους την 17η Οκτωβρίου 1849.
Θάνατος
right|thumb|Ο τάφος του Πόε στη Βαλτιμόρη. Σύμφωνα με επιστολή του προς τη Μαρία Κλεμ στις 18 Σεπτεμβρίου 1849, ο Πόε θα πραγματοποιούσε ένα ταξίδι στη Φιλαδέλφεια, προκειμένου να συναντήσει την ποιήτρια Λέον Λάουντ, με αφορμή την επιμέλεια της έκδοσης ενός τόμου με έργα της. Ανακαλύφθηκε σε παραληρηματική κατάσταση στους δρόμους της Βαλτιμόρης από έναν περαστικό, ο οποίος μετά από σχετική υπόδειξη του Πόε, έστειλε επιστολή στον δρα. Τζ. Ε. Σνόντγκρας, ενημερώνοντάς τον σχετικά. Ο Σνόντγκρας έλαβε την επιστολή στις 3 Οκτωβρίου και την ίδια ημέρα φρόντισε, μαζί με τον θείο του Πόε, Χένρυ Χέρρινγκ, για τη μεταφορά του συγγραφέα στο νοσοκομείο, όπου τελικά πέθανε στις 7 Οκτωβρίου. Καθώς δεν κατάφερε κατά τη διάρκεια της νοσηλείας του να συνέλθει επαρκώς, ο ίδιος δεν ήταν σε θέση να εξηγήσει πώς είχε οδηγηθεί στην κατάστασή του. Όταν βρέθηκε, φορούσε ρούχα που πιστεύεται ότι δεν του ανήκαν, ενώ επανειλημμένα πρόφερε το όνομα Ρέυνολντς κατά την διάρκεια της τέταρτης νύχτας που έμεινε στο νοσοκομείο. Σύμφωνα με επιστολή του ιατρού δρα. Τζον Τζ. Μόραν που εξέτασε τον Πόε στο νοσοκομείο, προς τη θεία του, οι τελευταίες του λέξεις ήταν "Lord help my poor soul" («Κύριε βοήθησε τη φτωχή ψυχή μου»).
Η πραγματική αιτία θανάτου του Πόε παραμένει ένα αμφιλεγόμενο ζήτημα και δεν υπάρχει μία οριστική θέση, καθώς ουδέποτε υπήρξε ή βρέθηκε ένα επίσημο πιστοποιητικό θανάτου. Ο Σνόντγκρας, ο οποίος γνώριζε προσωπικά τον Πόε και βρέθηκε μαζί του στις τελευταίες του ημέρες, βεβαίωνε πως ο θάνατός του ήταν απόρροια αλκοολισμού. Αντίθετα, ο Δρ. Τζον Μόραν, θεωρούσε πως ο θάνατός του δεν σχετιζόταν με χρήση κάποιου είδους τοξικής ουσίας. Τόσο τα γραπτά του Σνόντγκρας όσο και του Μόραν, με θέμα τις τελευταίες ημέρες ζωής του Πόε, περιέχουν σημαντικές αντιφάσεις με αποτέλεσμα να αντιμετωπίζονται εν γένει με δυσπιστία από τους μελετητές και βιογράφους του συγγραφέα. Πληθώρα άλλων θεωριών έχουν προταθεί επίσης, μεταξύ αυτών πιθανή σύφιλη, επιληψία, δηλητηρίαση, δολοφονία ή λύσσα, θεωρίες όμως που δεν επιβεβαιώνονται μέχρι σήμερα από επίσημα ιατρικά έγγραφα ή αναφορές.
Η ταφή του έγινε στις 8 ή 9 Οκτωβρίου και ο τάφος του βρίσκεται στη Βαλτιμόρη, όπου αποτελεί ένα ιδιαίτερο αξιοθέατο της περιοχής. Την ημέρα της ταφής του Πόε, μία νεκρολογία δημοσιεύτηκε στην εφημερίδα New York Tribune, υπογεγραμμένη με το ψευδώνυμο Ludwig, το οποίο όπως αποκαλύφθηκε αργότερα ανήκε στον εκδότη και επιμελητή ανθολογιών, Ρούφους Ουίλμοτ Γκρίζγουολντ. Η νεκρολογία ανέφερε στην εισαγωγή της: ''«Ο Έντγκαρ Άλλαν Πόε είναι νεκρός. Πέθανε στη Βαλτιμόρη προχθές. Η ανακοίνωση αυτή θα τρομάξει αρκετούς, αλλά λίγοι θα νιώσουν θλίψη για το γεγονός.»'' και θεωρείται απόρροια της εχθρότητας που είχε καλλιεργηθεί μεταξύ του Πόε και του Γκρίσγουολντ.
160 χρόνια μετά τον θάνατό του, στις 12 Οκτωβρίου 2009, έγινε η κηδεία του ομοιώματος του ποιητή, με τιμές, στη Βαλτιμόρη.